Рәйес Минһаж улы Йәләләлетдинов 1934 йылдың 28 апрелендә Белорет районында ишле татыу ғаиләлә тыуған. Бала саҡтан ул еңел булмаған крәҫтиән эшен һәм икмәк баһаһын белеп үҫә. Бала сағы ауыр һуғыш йылдарына тура килә. Баштаxa0— әсәһе, һуңынанxa0— атаһы вафат булып, аслыҡты ла, ялағаслыҡты ла, ҡаты эште лә татый ул. Уҡырға ынтылышы көслө булған егет Верхнеурал ауыл хужалығын мехнизациялау һәм электрификациялау техникумына уҡырға инә һәм уны 1956 йылда тамамлай. Артабан ошо уҡ профилле Силәбе институтын тамамлағандан һуң (1961) Әбйәлил районы «Урал» сиҙәм совхозында хеҙмәт биографияһын башлай.